section_heading: Početak solo projekta
paragraph_text: Odmah nakon što je bila gotova turneja za album Meteora, i  nakon što je Linkin Park izdao album Collision Course (u kolaboraciji s hip hop pjevačem Jay-Z-jem), Mike Shinoda je izjavio da će se članovi benda baviti solo projektima prije nego Linkin Park objavi svoj sljedeći album. Nedvojbena je činjenica da je Mike Shinoda radio na pjesmama „sa strane“ još prije nego što je Linkin Park postao svjetski poznati bend,  te je u veljači 2005. godine najavio da radi na solo albumu. Nedugo nakon što je Collision Course bio izdan, Mike Shinoda je odlučio da će i dalje surađivati s Jay-Z-jem, te je u travnju 2005. godine, izjavio da će Jay-Z biti izvršni producent solo projekta na kojem radi. U tom periodu, postojala je bojazan od strane fanova Linkin Park-a, koji su mislili (izjavili) da je solo projekt na kojem Mike Shinoda radi, kraj samog benda Linkin Park-a, međutim na službenom forumu Fort Minor-a, isti je demantirao, rekavši ''„Fort Minor nije nikakav indikator da se Linkin Park raspada, s bendom je sve u redu. U posljednje vrijeme pričamo o novim pjesmama i albumu“''.